b'\n_START_ARTICLE_\nKsilomanan\n_START_PARAGRAPH_\nKsilomanan je novo odkrita molekula z delovanjem proti zmrzovanju, ki so jo na\xc5\xa1li v alja\xc5\xa1kem hro\xc5\xa1\xc4\x8du vrste Upis ceramboides. Za razliko od protizmrzovalnih proteinov, ki jih najdemo v razli\xc4\x8dnih \xc5\xbeivih bitjih, ksilomanan ni beljakovina, ampak kombinacija sladkorja (ogljikovega hidrata) in ma\xc5\xa1\xc4\x8dobne kisline, kakr\xc5\xa1no najdemo v celi\xc4\x8dnih membranah. Njegova naloga pa je, da skrbi, da voda, ki je prisotna v celicah alja\xc5\xa1kega hro\xc5\xa1\xc4\x8da ne zmrzne pri nizkih temperaturah, saj bi to povzro\xc4\x8dilo smrt._NEWLINE_Znanstveniki, ki so sodelovali pri projektu, so odkrili, da za\xc4\x8dne \xc5\xbeival uporabljati ta\xc2\xa0\xc2\xbbantifriz\xc2\xab\xc2\xa0\xc5\xbee pri temperaturi -7 stopinj Celzija, pre\xc5\xbeivi pa lahko celo pri -140 stopinjah._NEWLINE_Zaenkrat \xc5\xa1e ni znano, ali je molekula prisotna \xc5\xa1e v katerem od drugih organizmov in kako to\xc4\x8dno deluje.'